Rúmlega prósent þjóðarinn á framboðslistum Alls eru 185 listar í framboði til 76 sveitarstjórna í kosningunum 29. maí næstkomandi . Á listunum eiga sæti 2846 einstaklingar , eða ríflega 1,2% kjörgengra einstaklinga í landinu . Flestir framboðslistar eru í Reykjavíkurborg , eða átta talsins , sjö í Kópavogsbæ og sex á Akureyri . Upplýsingar um framboð í öllum sveitarfélögum á landinu eru nú komnar inn á kosningavef dómsmála - og mannréttindaráðuneytisins , www.kosning.is . Í 54 sveitarfélögum hafa verið lagðir fram fleiri en einn listi og mun því hlutfallskosning fara þar fram . Kosning er þá bundin við framboð á listum og fulltrúar á hverjum lista ná kjöri í hlutfalli við það atkvæðamagn sem listinn fær . Óbundnar kosningar verða í 18 sveitarfélögum þar sem enginn listi kom fram . Í óbundnum kosningum eru allir kjósendur í sveitarfélaginu í kjöri , nema þeir sem löglega eru undanþegnir skyldu til að taka kjöri og hafa fyrir fram skorast undan því . Kjósendur skrifa þá nöfn og heimilisföng aðal - og varamanna á kjörseðilinn . Óbundnar kosningar fara fram í eftirtöldum sveitarfélögum : Dalabyggð Skagabyggð Langanesbyggð Svalbarðshreppi Svalbarðsstrandarhreppi Borgarfjarðarhreppi Fljótsdalshreppi Sjálfkjörið í fjórum sveitarfélögum Í eftirtöldum fjórum sveitarfélögum kom aðeins fram einn listi og er því sjálfkjörið í þær sveitarstjórnir :